**Με πόσους τρόπους**

**συνδέονται οι προτάσεις;**

Οι προτάσεις συνδέονται **με τρεις τρόπους** μεταξύ τους:

1. με **ασύνδετο** σχήμα
2. με **παρατακτική** σύνδεση

3. με **υποτακτική** σύνδεση

1. **Ασύνδετο σχήμα**

Στο ασύνδετο σχήμα οι προτάσεις ( οι φράσεις ή οι λέξεις) δε συνδέονται μεταξύ τους· απλώς μπαίνει η μία δίπλα στην άλλη και χωρίζονται με **κόμμα.**

{Χόρευαν}**,** {πηδούσαν}**,** {τάραζαν τον κόσμο από τις φωνές}.

Η Χρύσα φόρεσε σκούφο, μπουφάν, μπότες.

**2. Παρατακτική σύνδεση**

 Λέγεται παρατακτική ή παράταξη, γιατί με αυτήν παρατάσσουμε δηλαδή **τοποθετούμε ισοδύναμες προτάσεις (λέξεις ή φράσεις) τη μία μετά την άλλη με τους**

**παρατακτικούς συνδέσμους:**

**Και, ή, είτε, ούτε, αλλά, όμως, μα**

**Κύρια + κύρια**

**Δευτερεύουσα + Δευτερεύουσα**

**Ουσιαστικό + Ουσιαστικό**

**Επίθετο + Επίθετο**

[Τους είδε] **και** [έτρεξε να τους µιλήσει].  
Ο**ύτε** μιλούσε **ούτε** έγραφε.

Δεν θέλω **ούτε** χυμό **ούτε** νερό.  
Ήξερε την αλήθεια **αλλά** δεν έλεγε τίποτε.  
Ο αδελφός μου όλη μέρα **ή**έπαιζε **ή** έτρωγε **ή**κοιμόταν.

**3. Υποτακτική σύνδεση**

 Λέγεται υποτακτική γιατί μία δευτερεύουσα πρόταση υποτάσσεται σε μία κύρια ή μια άλλη δευτερεύουσα .

Οι προτάσεις συνδέονται μεταξύ τους με υποτακτικούς συνδέσμους.

( οι σύνδεσμοι που εισάγουν μία δευτερεύουσα )

Βλ. Γραμματική σελ. 171

[Ο Γιώργος πλύθηκε], [ντύθηκε]

**ασύνδετο σχήμα**

[Ο Γιώργος πλύθηκε] **και** [ντύθηκε]   **παρατακτική** σύνδεση

[Ο Γιώργος ντύθηκε], [αφού είχε πλυθεί.]    **υποτακτική**σύνδεση

**1η πρόταση         2η πρόταση**

{Θέλω } { να φάω }, {γιατί πεινάω.}

**1η πρόταση 2η πρόταση , 3η πρόταση**

**Κύρια Δευτερεύουσα, Δευτερεύουσα**

1. **Στις περιόδους που ακολουθούν να βρεις πού υπάρχει ασύνδετο σχήμα και να βάλεις κόμμα:**

Το καλοκαίρι όλοι επιθυμούν τη θάλασσα, το κολύμπι, την ηλιοθεραπεία, τις διακοπές.

Οι κυνηγοί, οι ψαράδες ,οι καρπουζάδες, πολλές φορές υπερβάλλουν.

Δε ήθελε ούτε να χορέψει ούτε να φύγει.

Οι φίλαθλοι στο γήπεδο χειροκροτούν, φωνάζουν, αποδοκιμάζουν, μιλάνε άσχημα.

Τους παρακάλεσε να τον πάρουν μαζί τους και να τον αφήσουν στη στάση.

Οι μαθητές γράφουν, διαβάζουν, παίζουν.

Ο αγρότης οργώνει, σπέρνει, καλλιεργεί, θερίζει.

1. **Στο κείμενο που ακολουθεί υπάρχει ασύνδετο σχήμα. Μπορείς να βρεις τα σημεία που έχουν ασύνδετο σχήμα και να βάλεις κόμμα;**

Στην Αθήνα υπάρχει η Εθνική βιβλιοθήκη, η βιβλιοθήκη της Βουλής, η βιβλιοθήκη του Δήμου Αθηναίων. Κάθε βιβλιοθήκη έχει πολλά και διάφορα βιβλία. Υπάρχουν παιδικά, ιστορικά, επιστημονικά βιβλία. Στις βιβλιοθήκες οι επισκέπτες ζητούν το βιβλίο, κάθονται στη θέση τους, διαβάζουν ήσυχα, δεν ενοχλούν. Όλοι πρέπει να σέβονται τους άλλους και να τηρούν τον κανονισμό της βιβλιοθήκης.

1. **Κύκλωσε τον σύνδεσμο που συνδέει τις δύο προτάσεις, βρες ποια είναι κύρια ή δευτερεύουσα και γράψε τον τρόπο σύνδεσης.**

**Ασύνδετο σχήμα,**

**Παρατακτική σύνδεση,**

**Υποτακτική σύνδεση**

• {Ο παππούς μου πήγε στον κήπο},{ για να ποτίσει τα λουλούδια } Υποτακτική σύνδεση

• Ο αδερφός μου σήκωσε το πακέτο και το έβαλε στο τραπέζι.

• Η γιαγιά έφτιαξε το φαγητό, ετοίμασε το γλυκό, έστρωσε το τραπέζι.

• Η θεία μου ήρθε στο σπίτι μας και μας έφερε δώρα.

• Τα παιδιά της οικογένειας έπαιξαν, τραγούδησαν, χόρεψαν.

• Οι συγγενείς μου ήταν δίπλα μου σ' αυτή τη δύσκολη στιγμή της ζωής μου και μου συμπαραστάθηκαν πολύ.

• Η αδερφή μου με φώναξε, για να τελειώσουμε την κατασκευή μας.

• Όταν χτύπησε το τηλέφωνο, ήμουν ακόμη στο κρεβάτι.

• Εάν έχει καλό καιρό, θα πάμε εκδρομή με τους φίλους μας.

• Οι μαθητές άνοιξαν τα βιβλία , έλυσαν την άσκηση, άκουσαν το δάσκαλο προσεχτικά.

• Η βροχή ήταν δυνατή , τα νερά κυλούσαν ορμητικά, οι δρόμοι είχαν πλημμυρίσει……

• Δεν ήθελε να σου επιτεθεί , αλλά να σου εκδηλώσει τη χαρά του…..

1. **Προσπάθησε να ενώσεις τα ζεύγη των παρακάτω προτάσεων έτσι, ώστε να δημιουργηθεί υποτακτική σύνδεση. Κάνε όλες τις απαραίτητες αλλαγές.**

• Ήρθε τελευταίος στο οικογενειακό τραπέζι. Συνάντησε πολλή κίνηση στο δρόμο.

*Ήρθε τελευταίος στο οικογενειακό τραπέζι, γιατί συνάντησε πολλή κίνηση στο δρόμο.*

• Έρχονται τα ξαδέρφια μου στο σπίτι. Περνάμε υπέροχα. …………………………………………………………………………………………………………………………………..

• Άνοιξε το παράθυρο. Θα μπει καθαρός αέρας. ……………………………………………………………………………………………………………………………………

• Δεν ήθελε να πάρει φάρμακα. Ήταν άρρωστος. ……………………………………………………………………………………………………...........................................

• Χιόνισε τόσο πολύ στο χωριό. Έκλεισαν οι δρόμοι. …………………………………………………………………

• Βλέπει τους συγγενείς του. Χαμογελάει πάντα. ……………………………………………………………………………………………………...........................................

• Ο πατέρας άφησε το δώρο του παιδιού δίπλα στο κρεβάτι του. Θα του κάνει έκπληξη.

....................................................................................................................................................................................